EELNÕU

03.12.2025

**TARISTUMINISTER**

**MÄÄRUS**

**Majandus- ja kommunikatsiooniministri** **15. mai 2003. a määruse nr 89 „Laevaliikluse korraldamise süsteemi operaatori koolitus- ja kvalifikatsiooninõuded, kutsetunnistuse vorm ja väljastamise kord ning operaatori atesteerimise kord“ muutmine**

Määrus kehtestatakse meresõiduohutuse seaduse § 51 lõike 5 alusel.

**§ 1.** Majandus- ja taristuministri 15. mai 2003. a määruses nr 89 „Laevaliikluse korraldamise süsteemi operaatori koolitus- ja kvalifikatsiooninõuded, kutsetunnistuse vorm ja väljastamise kord ning operaatori atesteerimise kord“ tehakse järgmised muudatused:

**1)** määruse pealkiri sõnastatakse järgmiselt:

„**Laevaliiklusjuhi koolitus- ja kvalifikatsiooninõuded, kutsetunnistuse vorm ja väljastamise kord ning laevaliiklusjuhi atesteerimise kord“**;

**2)** paragrahv 1 sõnastatakse järgmiselt:

„**§ 1. Reguleerimisala**

Käesoleva määrusega kehtestatakse laevaliikluse korraldamise süsteemi laevaliiklusjuhi koolitus- ja kvalifikatsiooninõuded ning atesteerimise kord, kutsetunnistuse väljastamise kord ning kutsetunnistuse vormid.“;

**3)** paragrahv 2 tunnistatakse kehtetuks;

**4)** määruses asendatakse läbivalt tekstiosa „VTS operaator“ sõnaga „laevaliiklusjuht“ vastavas käändes;

**5)** määruses asendatakse läbivalt sõnad „Veeteede Amet“ sõnaga „Transpordiamet“ vastavas käändes;

**6)** paragrahvi 4 lõikes 1 asendatakse sõnad „Eesti kodanik“ sõnaga „isik“;

**7)** paragrahvi 5 lõikes 1 asendatakse sõnad „Veeteede Ameti peadirektor“ sõnaga „Transpordiamet“;

**8)** paragrahvi 5 lõige 2 sõnastatakse järgmiselt:

„(2) Mereõppeasutus, mis korraldab laevaliiklusjuhi koolitust, peab olema läbinud auditeerimise, laevaliiklusjuhi õppekava peab olema vastavuses Transpordiameti nõuetega ning Transpordiamet peab olema heaks kiitnud laevaliiklusjuhi kutse- ja taseme tõstmise koolituse.“;

**9)** paragrahvi 5 lõige 5 sõnastatakse järgmiselt:

„(5) Enne, kui laevaliiklusjuht hakkab täitma kohustusi Transpordiametis, peab ta läbima koolituse töökohal vanemlaevaliiklusjuhi juhendamisel. Koolitus töökohal hõlmab järgmist:

1) teadmised kohaliku või piirkondliku meretopograafia, hüdrograafia ja meteoroloogia iseärasustest;

2) teadmised õigusaktidest, mis on seotud laevaliiklusjuhi vastutuse ja tegevusega;

3) teadmised laevaliiklusteenusest;

4) süstemaatilised ja praktilised teadmised ning kogemus laevaliiklusjuhi ja töö vahikorra vanema ülesannetest, kohustustest ja vastutusest Transpordiametis.“;

**10)** paragrahvi 5 täiendatakse lõikega 51 järgmises sõnastuses:

„(51) Koolitus töökohal dokumenteeritakse ja registreeritakse laevaliiklusjuhi teenistusraamatus.“;

**11)** paragrahvi 5 lõikes 7, § 6 lõike 3 sissejuhatavas lauseosas, § 6 lõikes 4 ja § 7 lõikes 3 asendatakse tekstiosa „VTS vanemoperaator“ sõnaga „vanemlaevaliiklusjuht“ vastavas käändes;

**12)** paragrahvi 5 lõige 8 sõnastatakse järgmiselt:

„(8) Transpordiamet korraldab laevaliiklusjuhi iga-aastase atesteerimise. Atesteerimisel hinnatakse laevaliiklusjuhtide oskust jälgida olukorra kujunemist ja reageerida sellele adekvaatselt, teadete edastamisel kasutatavate väljendite lihtsust ja korrektset kasutamist ning ohtlike olukordade ettenägemist ja neile sobivate lahenduste kavandamist.“;

**13)** paragrahvi 6 lõike 1 viimane lause sõnastatakse järgmiselt:

„Komisjoni koosseisu peavad kuuluma Transpordiameti kooseisus töötavad laevaliiklusjuhid.“;

**14)** paragrahvi 6 lõike 3 punktis 2 asendatakse sõna „hindamine“ sõnaga „atesteerimine“;

**15)** paragrahvi 6 lõige 5 sõnastatakse järgmiselt:

„(5) Kui ülesannete täitmises on tekkinud kuuekuuline paus, on vajalik enne töökohustuste täitma asumist läbida täienduskoolitus, taseme tõstmise koolitus või koolitus töökohal vastavalt Transpordiameti otsusele.“;

**16)** paragrahvi 7 lõike 1 esimene lause sõnastatakse järgmiselt:

„Transpordiamet väljastab käesoleva määruse lisas 1 toodud vormi kohase laevaliiklusjuhi kutsetunnistuse ja lisas 4 toodud vormi kohase laevaliiklusjuhi teenistusraamatu.“;

**17)** paragrahvi 7 lõiked 2 ja 3 sõnastatakse järgmiselt:

„(2) Transpordiamet märgib teenistusraamatusse kutsetunnistuse andmed, läbitud koolitused ja koolituse töökohal, märke vahivanema kohustuste täitmise võimalikkuse kohta, tööperioodi VTS keskuses, samuti pideva tööperioodi katkestused, mis kestavad enam kui kuus kuud. Teenistusraamat täidetakse eesti ja inglise keeles.

(3) Käesoleva määruse lisas 4 toodud vormi kohase laevaliiklusjuhi teenistusraamatu kinnituslehe väljastab Transpordiamet ja selles märgitakse kohustused, piirangud ja muud kinnituslehe täitmiseks vajalikud andmed. Esimest korda väljastatakse kinnitusleht pärast töökohal koolituse läbimist, seejärel pärast edukalt lõpetatud täiendus- või taseme tõstmise koolitust. Laevaliiklusjuhi teenistusraamatu kinnitusleht väljastatakse kehtivusega kuni viis aastat. Laevaliiklusjuhi ja vanemlaevaliiklusjuhi töökohustusi võib täita vaid kehtiva teenistusraamatu kinnituslehe olemasolul.“;

**18)** määruse lisad 1–3 asendatakse uute lisadega 1–3;

**19)** määrust täiendatakse lisaga 4 „Laevaliiklusjuhi teenistusraamatu ja selle kinnituslehe vorm“.

**§ 2. Rakendussäte**

Enne käesoleva määruse jõustumist välja antud laevaliikluse korraldamise süsteemi operaatori teenistusraamatu kinnitusleht kehtib kuni selle kehtivusaja lõpuni.

(allkirjastatud digitaalselt)

Kuldar Leis (allkirjastatud digitaalselt)

taristuminister Marten Kokk

kantsler

Lisa 1 Laevaliiklusjuhi kutsetunnistuse vormid

Lisa 2 Laevaliiklusjuhi pädevusnõuded

Lisa 3 Vanemlaevaliiklusjuhi pädevusnõuded

Lisa 4 Laevaliiklusjuhi teenistusraamatu ja selle kinnituslehe vorm